Iktatószám:…….………………………………..

Megállapodás

Házi segítségnyújtás igénybevételéről

**1. A megállapodást kötő felek**

A megállapodás létrejött egyrészről az Aranyalma Integrált Szociális Intézmény Fejér Vármegye Kristály Szociális Szolgáltató Központ Polgárdi (8153 Polgárdi, Somlyói út 2/A.) képviseletében Farkas Judit intézményvezető, mint *szolgáltató*,

Név:

Születési neve:

Születési helye, ideje:

Állampolgársága:

Jogállása (bevándorolt, letelepedett, menekült, hontalan):

Anyja neve:

Lakcíme:

Tartózkodási helye:

*valamint az ellátást igénybe vevő törvényes képviselője:*

Név/születési neve:

Gondnokkirendelő határozat száma: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Postacím:

Telefon: e-mail:

személyek között a szociális alapszolgáltatás keretében nyújtott **Házi segítségnyújtás** igénybevételéről.

# 2. A megállapodás tárgya

Az intézmény az ellátást igénybe vevő **Aranyalma Integrált Szociális Intézmény Fejér Vármegye Kristály Szociális Szolgáltató Központ Polgárdi** (8153 Polgárdi, Somlyói út 2/a) alatt alapszolgáltatás keretében Házi segítségnyújtás szolgáltatást biztosít:

* szociális segítés
* személyi gondozás formájában

**A gondozási szükséglet vizsgálat eredménye alapján Ön**

* **- szociális segítés vagy**
* **- személyi gondozás**

**igénybevételére jogosult.** (megfelelő rész aláhúzandó)

**3. Az alapellátás időtartama**

* határozott
* határozatlan.

Határozott idő esetén az ellátás időtartama:

20\_\_\_\_év \_\_\_\_\_ \_\_\_\_\_\_\_\_\_\_\_\_\_\_\_hó\_\_\_\_\_\_napjától   
20\_\_\_\_ év\_\_\_\_\_\_\_\_\_\_\_\_\_\_\_\_\_\_\_\_\_\_\_\_ hó\_\_\_\_\_napjáig.

Határozatlan idő esetén az ellátás kezdő időpontja: 2023. november 1.

**4. A szolgáltatás biztosítsa**

A szociális igazgatásról és szociális ellátásokról szóló 1993. évi III. törvény 63. §-a alapján a házi segítségnyújtás olyan gondozási forma, amely az igénybe vevő önálló életvitelének fenntartását - szükségleteinek megfelelően - lakásán, lakókörnyezetében biztosítja. A házi gondozó feladatai ellátása során segítséget nyújt ahhoz, hogy az ellátást igénybevevő fizikai, mentális, szociális szükséglete biztosított legyen.

**5. A nyújtott szolgáltatás tartalma**

Szociális segítés keretében:

A lakókörnyezeti higiénia megtartásában való közreműködés körében:

* takarítás a lakás életvitelszerűen használt helyiségeiben (hálószoba, fürdőszoba, konyha és illemhelység)
* mosás
* vasalás

A háztartási tevékenységekben való közreműködés:

* bevásárlás (személyes szükséglet mértékében), gyógyszerkiváltás
* segítségnyújtás ételkészítésben és az étkezés előkészítésében
* mosogatás
* ruhajavítás
* ágyazás, ágyneműcsere
* télen hó eltakarítása és síkosság- mentesítés a ház bejárata előtt
* kísérés.

Segítségnyújtás veszélyhelyzet kialakulásának megelőzésében és a kialakult veszélyhelyzet elhárításában.

Szükség esetén bentlakásos szociális intézménybe történő beköltözés segítése.

Személyi gondozás keretében:

A lakókörnyezeti higiénia megtartásában való közreműködés körében:

* takarítás a lakás életvitelszerűen használt helyiségeiben (hálószoba, fürdőszoba, konyha és illemhelység)
* mosás
* vasalás

A háztartási tevékenységekben való közreműködés:

* bevásárlás (személyes szükséglet mértékében), gyógyszerkiváltás
* segítségnyújtás ételkészítésben és az étkezés előkészítésében
* mosogatás
* ruhajavítás
* ágyazás, ágyneműcsere
* télen hó eltakarítása és síkosság- mentesítés a ház bejárata előtt
* kísérés.

Segítségnyújtás veszélyhelyzet kialakulásának megelőzésében és a kialakult veszélyhelyzet elhárításában.

Személyi gondozás keretében:

Az ellátás igénybe vevővel segítő kapcsolat kialakítása és fenntartása körében:

* információnyújtás, tanácsadás és mentális támogatás
* családdal, ismerősökkel való kapcsolattartás segítése
* az egészség megőrzésére irányuló aktív szabadidős tevékenyégben való közreműködés
* ügyintézés az ellátott érdekeinek védelme érdekében.

Gondozási és ápolási feladatok körében:

* mosdatás
* fürdetés
* öltöztetés
* ágyazás, ágyneműcsere
* inkontinens betegek ellátása, testfelület tisztítása, kezelése
* haj, arcszőrzet ápolása
* száj, fog és protézis ápolás
* körömápolás, bőrápolás
* folyadékpótlás, étkeztetés
* mozgatás ágyban
* decubitus megelőzés
* felületi sebkezelés
* sztómazsák cseréje
* gyógyszeradagolás, gyógyszerelés, monitorozása
* vérnyomás és vércukormérés
* hely-és helyzetváltoztatás segítése lakáson belül és kívül
* kényelmi és gyógyászati segédeszközök beszerzésében való közreműködés
* kényelmi és gyógyászati segédeszközök használatának betanítása, karbantartásában való segítségnyújtás
* a háziorvos írásos rendelésén alapuló terápia követése (a tevékenység elvégzéséhez való kompetencia határáig)

A házi segítségnyújtás keretében biztosított szolgáltatáselemek:

* a személyi gondozás keretében gondozási és háztartási segítségnyújtás
* a szociális segítés keretében háztartási segítségnyújtás szolgáltatási elemet biztosít.

A házi segítségnyújtás során biztosított elemek tartalma:

A) Személyi gondozás esetén:

* gondozás: az igénybevevő bevonásával történő, tervezésen alapuló, célzott segítség mindazon tevékenységek elvégzésében, amelyeket saját maga tenne meg, ha erre képes lenne, továbbá olyan rendszeres vagy hosszabb idejű testi-lelki támogatása, fejlesztése, amely elősegíti a körülményekhez képest legjobb életminőség elérését, illetve a családban, társadalmi státuszban való megtartását, visszailleszkedését.
* háztartási vagy háztartást pótló segítségnyújtás: az igénybevevő segítése mindennapi életvitelében, személyes környezete rendben tartásában, mindennapi ügyeinek intézésében, valamint a személyes szükségleteinek kielégítésére szolgáló lehetőségek és eszközök biztosítása, ha ezt saját háztartásában vagy annak hiányában nem tudja megoldani.

B) Szociális segítés esetén:

- háztartási vagy háztartást pótló segítségnyújtás: az igénybevevő segítése mindennapi életvitelében, személyes környezete rendben tartásában, mindennapi ügyeinek intézésében, valamint a személyes szükségleteinek kielégítésére szolgáló lehetőségek és eszközök biztosítása, ha ezt háztartásában vagy annak hiányában nem tudja megoldani.

A gondozás gyakoriságát, tartalmát a gondozási szükséglet vizsgálatát követően, a gondozási szükséglet fokozatának figyelembevételével az Intézményvezető határozza meg.

A házi segítségnyújtás munkanapokon 7:00-19:00 óra között vehető igénybe.

**6. Az ellátásért fizetendő térítési díj**

Az ellátásért a szolgáltatást igénybe vevő rendszeres havi jövedelme alapján térítési (szolgáltatási) díjat köteles fizetni, melynek megállapítása a szociális igazgatásról és a szociális ellátásokról szóló 1993. évi III. törvény, a személyes gondoskodást nyújtó szociális ellátások térítési díjáról szóló 29/1993. (II. 17.) Kormányrendelet, valamint a Szociális és Gyermekvédelmi Főigazgatóság Fejér Vármegyei Kirendeltsége döntése alapján történik.

A házi segítségnyújtás térítési díja a szociális segítés és a személyi gondozás térítési díjából tevődik össze. A házi segítségnyújtásban részesülő által havonta fizetendő személyi térítési díj az óradíj és az adott hónapban a házi segítségnyújtás keretében elvégzett tevékenységekre fordított idő szorzata, ami nem haladhatja meg az ellátott rendszeres havi jövedelmének 25 %-át, a házi segítségnyújtás és étkeztetés együttes igénybevétele esetén 30%-át.

Abban az esetben, ha az ellátott tartási vagy öröklési szerződést kötött, a térítési díj fizetésére a tartást vagy gondozást vállaló köteles, és a szolgáltatási díj az intézményi térítési díjjal azonos.

A térítési díjat megfizető személy a térítési díj fizetési kötelezettségének nem tesz eleget, ha hat hónapon át folyamatosan térítési díj tartozás áll fenn és az a 6. hónap utolsó napján a kéthavi személyi térítési díj összegét meghaladja és vagyoni, jövedelemi viszonyai lehetővé teszik a térítési díj megfizetését.

Ha a térítési díjat megfizető személy vagyoni, jövedelmi viszonyai olyan mértékben változtak, hogy fizetési kötelezettségének nem tud eleget tenni, köteles az intézményvezetőnél rendkívüli jövedelemvizsgálat lefolytatását kezdeményezni.

Ha három hónapon át térítési díj tartozás áll fenn, a térítési díjat megfizető személyt írásban tájékoztatni kell a felmondás lehetőségéről, annak kezdő időpontjáról, valamint arról, hogy ha nem kéri a jövedelemvizsgálat lefolytatását, úgy kell tekinteni, hogy vagyoni, jövedelemi viszonyai lehetővé teszik a térítési díj megfizetését.

A fizetendő személyi térítési díj összegéről az intézmény vezetője írásos értesítést küld.

A személyi térítési díj évente felülvizsgálatra kerül és a jövedelemvizsgálat, valamint a mindenkori intézményi térítési díj függvényében változik.

**A személyi térítési díjat az igénybevétel napjától havonta utólag számla ellenében, a tárgyhónapot követő nap 10. napjáig kell befizetni az intézmény Magyar Államkincstárnál vezetett, 1029008-00317416 számú számlájára**.

Ha az ellátást igénybe vevő/törvényes képviselő a személyi térítési díjnak az intézményvezető által megállapított összegét vitatja, illetve annak csökkentését vagy elengedését kéri, az értesítés kézhezvételétől számított nyolc napon belül az intézmény fenntartójához fordulhat jogorvoslattal:

**Szociális és Gyermekvédelmi Főigazgatóság**

**Fejér Vármegyei Kirendeltsége,**

**8000 Székesfehérvár, Piac tér 12-14.**

**6. 1. A térítési díj fizetés elmulasztása esetén követendő eljárás**

Amennyiben a térítési díj fizetésére kötelezett a befizetést elmulasztotta, az intézmény vezetője/ vagy az általa megbízott személy 15 napos határidő megjelölésével a befizetésre kötelezett személyt írásban felszólítja az elmaradt térítési díj befizetésére. Ha a határidő eredménytelenül telik el, az intézmény vezetője a kötelezett nevét, lakcímét, és a fennálló díjhátralékot nyilvántartásba veszi, majd negyedévenként tájékoztatja az intézmény fenntartóját a térítési díj hátralék behajtása, vagy a behajthatatlan hátralék törlése érdekében, illetve tájékoztatja az ellátottat a jogviszony intézmény általi felmondásának lehetőségéről.

# 7. A felek jogai és kötelezettségei

## 7. 1. Az ellátást igénybe vevő/törvényes képviselő tudomásul veszi az intézmény vezetőjének:

* az intézményben biztosított ellátás, szolgáltatás tartalmáról és feltételeiről,
* az intézmény által vezetett, az ellátást igénybe vevőt érintő nyilvántartásokról,
* az ellátást igénybe vevő és hozzátartozói közötti kapcsolattartás rendjéről,
* a panaszjog gyakorlásának módjáról,
* az intézmény belső rendjét és az együttélés szabályairól,
* a fizetendő térítési díjról, a teljesítés feltételeiről, a mulasztás következményeiről,
* az ellátást igénybe vevő jogait és érdekeit képviselő társadalmi szervezetekről, így különösen az ellátottjogi képviselő személyéről és elérhetőségéről szóló tájékoztatását.

7.2. Az ellátást igénybe vevő/törvényes képviselő kijelenti, hogy:

* a tájékoztatóban foglaltakat tudomásul vette és tiszteletben tartja,
* adatokat szolgáltat az intézményben az 1993. évi III. törvény alapján vezetett nyilvántartásokhoz, hozzájárul az elektronikus igénybevevői nyilvántartásba történő jelentéshez, valamint hozzájárul személyes adatai kezeléséhez,
* a szociális ellátás jogosultság feltételeit és a jogosult továbbá a közeli hozzátartozója adataiban beállt változásokat haladéktalanul, de legkésőbb 8 napon belül írásban közli az intézmény vezetőjével.

7. 3. Az érdekképviselet és a panasztétel joga

Az ellátást igénybe vevő vagy törvényes képviselője panasszal élhet a jelen Megállapodásban foglalt, az intézmény részéről fennálló kötelezettségek teljesítésével kapcsolatban, így különösen:

* az intézmény vezetőjének, dolgozóinak szakmai, titoktartási, valamint érték- és vagyonvédelmi kötelezettségeinek megszegése,
* az ellátást igénybe vevő személyiségi jogainak, kapcsolattartási jogának sérelme,
* az ellátás körülményeit érintő kifogások esetén.

A panasz kivizsgálása az Aranyalma Integrált Szociális Intézmény Fejér Vármegye intézményvezetője feladatkörébe tartozik, aki tizenöt napon belül köteles a panasztevőt írásban értesíteni a panasz kivizsgálásának eredményéről. Amennyiben az intézmény vezetője határidőben nem intézkedik, vagy a panasztevő nem ért egyet az intézkedéssel, az intézkedés kézhezvételétől számított nyolc napon belül az intézmény fenntartójához (lásd: 6. pont utolsó bekezdése) fordulhat jogorvoslattal.

7.4. Ellátottjogi képviselő

Az ellátottjogi képviselő az ellátást igénybe vevő részére nyújt segítséget jogai gyakorlásában.

Az ellátottjogi képviselő neve: Filotásné Ugrics Katalin

Elérhetősége (Telefon/E- mail): T: +36 20 4899 527

E: [**katalin.ugrics@ijsz.bm.gov.hu**](mailto:katalin.ugrics@ijsz.bm.gov.hu)

**8. A Megállapodás megszűnéséről és megszüntetéséről**

Az intézményi jogviszony megszűnik:

1. az intézmény jogutód nélküli megszűnésével,
2. az ellátott halálával
3. határozott idejű intézményi elhelyezés esetén a megjelölt időtartam lejártával, kivéve, ha az elhelyezés időtartamát meghosszabbítják,
4. jelen megállapodás felmondásával.

A megállapodás megszűnésének feltételei

Jelen megállapodás írásban megszüntethető a felek közös megegyezésével. Az ellátott, illetve törvényes képviselője a megállapodás felmondását írásban, indoklás nélkül kezdeményezheti.

Az intézményvezető a megállapodást felmondással, írásban megszünteti, ha:

1. az ellátott másik intézménybe történő elhelyezése indokolt, vagy további intézményi elhelyezése nem indokolt,
2. az ellátott a házirendet súlyosan megsérti,
3. ha 6 hónapon át folyamatosan térítési díj tartozása áll fenn, és a 6. hónap utolsó napján a kéthavi személyi térítési díj összegét meghaladja, és vagyoni, jövedelmi viszonyai lehetővé teszik a térítési díj megfizetését,
4. az ellátott jogosultsága megszűnik.

Ha a jogosultság jogszabályváltozás miatt szűnik meg, alapszolgáltatás esetén a megállapodást a jogszabályban megjelölt időpont (15 nap) időtartamon belül is fel lehet mondani.

A megállapodás a felek megegyezése szerinti időpontban, ennek hiányában alapszolgáltatás esetén 15 nap, bentlakásos intézmény esetén három hónap felmondási idővel szűnik meg. A megállapodás megszűnése, vagy megszüntetése esetén a felek egymással elszámolnak, mely ügylet kiterjed a fizetendő térítési díjakra, és az esetleges hátralékaira, az átadott és átvett tárgyi eszközök átadására.

Az intézmény vezetője a jogviszony megszűntetéséről írásban értesíti a jogosultat, illetve törvényes képviselőjét. Ha a megszűntetéssel a jogosult, illetve törvényes képviselője nem ért egyet, az értesítés kézhezvételétől számított 8 napon belül az intézmény fenntartójához fordulhat jogorvoslattal. Ebben az esetben az ellátást változatlan feltételekkel mindaddig biztosítani kell, amíg a fenntartó, illetve a bíróság jogerős és végrehajtandó határozatot nem hoz.

**9. Záró rendelkezések**

Jelen megállapodásban nem szabályozott kérdésekben a Polgári Törvénykönyv, továbbá a szociális igazgatásról és szociális ellátásokról szóló és azokhoz kapcsolódó jogszabályok rendelkezései az irányadók.

A megállapodás módosítására csak közös megegyezéssel kerülhet sor, ide nem értve a jogszabályváltozás következtében a jelen megállapodás bármely pontját érintő rendelkezés változása, mely szerint a jogszabály-változás következtében a jelenlegi megállapodás bármely pontja helyébe a felek akaratától függetlenül a jogszabály-változással érintett rendelkezés lép.

Alulírottak a jelen megállapodás elolvasása után, mint akaratukat mindenben megegyezőt jóváhagyólag írják alá.

Alulírott kijelentem, hogy a megállapodás egy példányát átvettem, és a benne foglaltakat tudomásul vettem.

**Polgárdi, 2023. október 31.**

**elláttást igénybe vevő törvényes képviselő**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**a szolgáltatást nyújtó intézmény Intézményvezető**

**vezetője**